text: PopArb Barcelona: celebrem els 10 anys!
  Global icon-chevron-right Espanya icon-chevron-right Barcelona icon-chevron-right Celebrem els 10 anys de popArb!
  Celebrem els 10 anys de popArb!
  Participa al popArb day i aconsegueix abonaments a bon preu
  Data de publicació: dilluns 2 juny 2014
  Ho reconeixem, som uns enamorats del popArb, un festival que ja fa deu anys que acull alguns dels millors concerts de grups catalans que recordem. Manel, Roger Mas, Albert Pla, Mishima, Love of Lesbian, La iaia, Refree... tots han passat un any o altre per l'escenari de Can Cassó.
  Algunes de les bandes que ara omplen grans teatres, sales de concerts i grans festivals de tot Catalunya, van tenir els seus primers èxits a Arbúcies. Durant deu anys hem vist néixer bandes, reinventar-se i, en algunes ocasions, fer-se molt i molt populars.
  Per això no volem perdre aquesta ocasió per celebrar l'aniversari d'aquest gran festival, que al llarg de la seva història ha apostat fort i clar per la música d'aquí. Estem contents que hagin aguantat sense modificar el seu esperit i un any més ens obrin les seves portes.
  Per celebrar els seus deu anys, el popArb té algunes novetats, com l'ampliació de les activitats a tres dies. Sí, sí, enguany, la festa a Arbúcies començarà dijous amb les actuacions de Joana Serrat, Guillamino & The Control Z's i Miqui Puig en el seu vessant de DJ. Les novetats no s'acaben aquí, ja que també s'han programat exposicions i una minifira discogràfica.
  A més, el festival comptarà amb una programació de gran qualitat amb la presència d'artistes i grups com Mishima, Manel, Sanjosex, Mazoni, Pau Riba i Pascal Comelade, Refree, Joan Colomo, Anímic i un llarg etcètera que aconseguiran que el Montseny s'ompli de bona música.
  Si sou tan fans del popArb com nosaltres o voleu anar-hi per primer cop ara que fan deu anys us ho posem fàcil:
  - El dimecres 11 de juny podreu aconseguir quatre abonaments per només 200 euros. Animeu els vostres amics a anar al popArb i aconseguiu un gran descompte, us estalviareu 20 euros! Podeu adquirir-los en aquest enllaç.
  Comprar entrades de concerts Canet Rock 2014 El Festival Canet Rock torna aquest any 36 anys després de la seva última edició. El Woodstock català, del qual es van celebrar quatre edicions del 75 al 78, torna a la vida de la mà del seu impulsor original, l'excomponent de La Trinca, Josep Maria Mainat. 12 hores de música i una vintena de bandes en un escenari per on passarà el bo i millor del país en un cartell eclèctic que compta amb Txarango, que presenten el seu nou disc 'Som riu' (2014), amb noves dosis de la seva fusió enèrgica de reggae, dub i música llatina; els Love of Lesbian de Santi Balmes i el seu enèrgic directe, Gerard Quintana, que presenta 'Tothom ho sap' (2014), una nova aventura al costat de Xarim Aresté (Very Pomelo) amb qui també recuperarà himnes de Sopa de Cabra; Manel, Els Amics de les Arts, Blaumut, Els Pets, Delafé y las Flores Azules, Gossos, Caïm Riba, Joan Dausà, The Pinker Tones i Sisa, l'únic artista que repeteix del primer Canet Rock. 46 Voll-Damm Festival Internacional de Jazz de Barcelona: Wayne Shorter Quartet Sense contemplacions: ser avui afortunats contemporanis del Wayne Shorter Quartet només admet comparacions, per exemple, amb aquells ciutadans vienesos que van ser testimonis (potser meravellats, potser desconcertats) del que s´ha anomenat l´estil tardà de Ludwig van Beethoven, quan el geni de Bonn componia obres com els cinc últims quartets de corda o la cèlebre Simfonia número 9. I a més a més el festival de jazz de Barcelona ha estat